Hvordan er det at ride en meget dyr hest med helt ekstraordinær gang? Ligesom Sezuan for eksampel. Er det vanskeligt at sidde på sådan en hest i trav?
Jeg havde en meget stor, stort gående hest for år tilbage - med tilsvarende stort rygsving. Der skulle man ikke have spist ca. 3 timer inden man red, med mindre man ville genbesøge menuen, om jeg så må sige.. Men.. jo mere jeg fik ham samlet sammen -jo mere tog han mig med og så blev det nemmere at sidde der.  Efter det fik jeg en hest som havde fin gang - og kæmpe rygsving - her måtte jeg ud i det gamle træningsråd med at smide bøjlerne for at lære at komme ordenligt ned at sidde - det tog 3 måneder. Det er ikke sikkert at store ben-bevægelser automatisk også giver stort rygsving. Har hesten stort rygsving handler det om, at den 'tager dig med' - og så handler det om at øge sin egen balance for at kunne sidde med i sadlen. Så svaret på dit spørgsmål er nok både og - de kan være svære at sidde på alt efter, hvor meget det slapper af hen over ryggen - og de kan også være mere alm. Jeg var lige inde at se noget video af Sezuan - og han ser ud til at have noget rygsving at sidde på på de yngre videoer - og der hvor Andreas sidder på ham, er han allerede samlet så meget ind, at det nok ikke er en drøm at sidde der, men dog næppe heller helt vanskeligt. MH Nana
Tak Nanna
Ingen tvivl om at større bevægelser giver større rygsving, men som Nanna også er inde på, så er der stor forskel på om de også er svære at sidde på. Jo bedre afbalanceret hesten er og jo mere afslappet den bevæger sig jo lettere er den også at følge. Det behøver ikke altid at dreje sig om stor samling, men handler ofte om at undgå at drive hesten så kraftigt frem, at den ryger på forparten og begynder at støde rytteren ud af sadlen. Hvis unge heste, der endnu ikke kan eller skal samles, får lov til at "tulle rundt" i et roligt og afslappet tempo, så bliver de også rare at sidde på - også selv om de har et stort rygsving. Efterhånden udvikler de balance til at klare større tempo og stadig give rytteren følelsen af at blive taget med i bevægelsen.
Jeg har også redet en hest med stor gang tidligere. Dejlig, dejlig hest, i øvrigt   Han var dejlig at sidde på, når han var "rigtigt" samlet (og dermed hovedsalig på bagparten). Gik han ustabilt, på forparten eller lignende, så var det er mareridt. Hans ejer red konsekvent let-ridning, men jeg formåede (efter et halvt års intens dressurtræning) at sidde ned i trav.
Som de andre også skriver, så har det meget at sige om hesten tager en med, og så i øvrigt hvordan selve benflytningen sker. Min hest, som er pænt stort gående i både trav og galop, var stort set umulig at sidde på da hun var nytilredet. Hun skovler voldsomt meget med forbenene, hvilket giver noget blæver i ryggen, som gør det helt umuligt at holde balancen. Så dengang var det slet ikke på tale at sidde ned på hesten, det havde man ikke en chance for at kunne! Da hun fik mere balance blev det lettere, og nu laver jeg stort set kun letridning. Problemet ved at sidde på en stort gående hest er, at svævet bliver så stort, at man er i luften i lang tid - og det kræver, at rytteren kan holde sin egen balance på hesten, så man ikke får den ud af balance. Min kan virkelig sparke af i trav, men når hun gør det, så får hun ryggen så flot med, at jeg bare skal suge mig fast i sadlen og hænge på. I samlet trav er det sværere, fordi hun ofte spænder lidt op, og så bliver den bølgende bevægelse i stedet kantet. Galoppen har jeg opgivet - jeg kommer aldrig til at lære at sidde ordentligt på hende. Hun galoperer enormt stort, og jeg kommer aldrig til at føle mig tilpas med det. Jeg sidder sådan set pænt nok, men følelsen bliver nok aldrig god. Ulempen ved en stort gående hest er jo i øvrigt også, at det store svævemoment giver mere plads til taktfejl - jo længere tid hesten er væk af jorden, jo større er risikoen for, at den kan miste balancen (de fleste af os står jo også bedre på to ben end på 1 og end i luften!). Så ofte kan det bedre betale sig at finde en hest, som er lidt mindre gående, men som balancerer sig bedre. Til gengæld får man meget foræret på en stort gående hest. Min lærte at changere så nemt som ingenting, fordi den store galop gør det nemt at sætte den, og så kommer det helt af sig selv. I øvrigt, så lærte jeg aldrig at sidde på hesten før jeg slap tøjlen og holdt fast i sadlen. Jeg kunne simpelthen ikke få det løst. Jeg gør det stadig, når jeg en dag føler at jeg dalrer for meget rundt. Det er det eneste der dur (men fortæl det ikke til min træner!!). Så der er både gode og dårlige ting ved en stort gående hest, og en hest med stort svæv afslører virkelig, hvor dygtig rytteren er. Det er ofte derfor, en berider/dygtig rytter får mere ud af en god hest, end en amatørrytter gør. I hvert fald med mine øjne.
tak for jeres svar. Har aldrig siddet paaa sadan en hest, saa det er spaendende at hoere fra noge som har.
Hej Måske dette er et dumt spørgsmål eller i en forkert kategori. Men hvad er bedst, at fodre før man træner og venter min. 1 time eller at fodre efter træning? Jeg har prøvet at google lidt på det, og det eneste jeg kan finde noget om er reglerne for træning efter fodring.. så nu er jeg simpelthen nød til at hører nogens mening på hvad der er bedst.
Jeg foretrækker at hesten får hø/wrap inden træning så mavesyre ikke klumper rundt inde i maven på hesten. Men at hesten efter træning får krybbefoder.
De skal have noget i maven inden træning, men selvfølgelig ikke 1 kg kraftfoder og så afsted... Hø, wrap, lucerne er super inden træning, mine egne får 200 gram af deres foder (lucerneholdigt foder) inden træning og resten (500) efter træning... Det fungerer for dem 
Hej, Hvis du mener kraftfoder såsom havre, müsli, pillefoder o.lign., så er det bedst at fodre efter træning, hvis ikke det er muligt at fodre længe inden træningen. Det har noget at gøre med hestens blodsukker, der ved fodring en time før træning medfører, at lige når hesten har mest brug for blodsukkeret, er det allerlavest (når der fodres med stivelses- eller sukkerholdigt foder). Derfor er fodring med stråfoder (hø, wrap, lucerne) inden ridning bedre, da det frigiver energi langsommere og danner flydelåg på mavesyren, så hesten ikke har mavesyren til at skvulpe op på det sarte (hvide) område i mavesækken. Ved stævner med tidlig stævnestart anbefales det f.eks. at undlade fodring inden ridning. MVH Jette
Tænke på dig selv, kan du træne efter du har spist et stort måltid mad?? Jeg kan ikke, jeg træner ofte 3-4 timer i træk, og det er hårde timer som bike og boks, jeg har det bedst med et lille måltid, feks en ostemad, kage   , youghurt osv. Jeg kan godt finde på at lade mulen spise lidt af sin ration inden ridning, men det er oftest roepiller hun får, da det ligger øverst i krybben  Mavesyren ligger ikke og skvulper rundt nede i maven, men hvis man er sulten føles det ubehageligt 
Hej igen, Den med mavesyren og stråfoder inden ridning har jeg fra et foredrag om mavesår hos heste med dyrlæge Nanna Luthersson. Og jeg kan mærke forskel på min egen hest. Så den er god nok  MVH Jette
Ja det er rigtigt godt til mavesyren at der kommer lidt strå ned inden træning. Min får lov til at stå og gumle ca 1 kg wrap mens han bliver striglet også får han et lille måltid foder efter træning. .
Enig med flere af de tidligere skribenter: Heste skal helst have noget i maven, der kan danne et flydelag, som hindrer at mavesyren svulper op i den del af maven, der ikke tåler syrepåvirkningen. Heste producerer normalt mavesyre hele tiden - til forskel fra mennesker, der normalt kun procurer mavesyre, når de spiser. I naturen spiser heste også næsten alle døgnets timer og er derfor ikke i risiko for at få skader af mavesyren. Det er ikke specielt godt for heste at spise nogle få store måltider om dagen. De skal helst have mange små måltider og helst i form af adgang til grovfoder nogenlunde hele tiden. Og hvis det er nødvendigt at give kraftfoder for at holde huld på hesten, så skal det helst fordeles over mange måltider. Jeg ville altid sørge for at min hest havde haft adgang til grovfoder inden ridning - og igen efter ridning. Større mængder kraftfoder ville jeg generelt undgå - om muligt - og hvis det var nødvendigt, så ville jeg ikke give det hele lige før ridning, men måske lidt af det, så det på den måde blev delt lidt ud over flere fodringer.
Det er dejligt at læse jeres svar. Jeg er enig med jer i at de skal have lidt i maven også have foder kraftfoder efter ridningen